OpenLLM-France/wikimedia huggingface dataset:
# Jack Palance

Jack Palance (Hazleton, Pennsylvania, 1919ko otsailaren 18a - Montecito, Kalifornia, 2006ko azaroaren 10a) Estatu Batuetako antzezlea izan zen.
Jatorriz ukrainarra, bere jaiotza izena Volodymyr Palahniuk izan zen. Boxeolari profesionala izan zen aurrena, eta gero hegazkin-gidaria izan zen Bigarren Mundu Gerran. Hegazkinak su hartu ondoren desitxuratuta gelditu baitzen, aurpegian ezaugarri mongoloideak utzi zizkion kirurgia-ebaketa egin behar izan zioten. Ebakuntza hark zabaldu zizkion zinemaren ateak. Broadwayn ezagun egin ostean, 1950ean hiltzaile-papera bete zuen Kazanen Panic in The Streets (1950, Izua karriketan ) filmean. Hiltzaile berriro ere Sudden Fear (1952, Berehalako beldurra) filmean; militarra Attack!-en (1956), gangsterra I Died a Thousand Times (1955, Mila aldiz hil nintzen). Barru-barruko indarra eta bizitza adierazten duten antzezpenei lotua geratu da Palanceren izena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q193653
* Multimedia: Jack Palance / Q193653
# Jack Reacher (filma)

Jack Reacher, 2012ko Christopher McQuarrie estatubatuar zinema zuzendari eta gidoilariak zuzendu eta idatzitako ekintza thriller film bat da. Lee Child ingeles idazlearen One Shot (2005) eleberrian oinarritua dago. Tom Cruise, Rosamund Pike, Richard Jenkins, Werner Herzog, David Oyelowo eta Robert Duvall aktoreek antzeztu zuten.
Jack Reacher: Never Go Back (2016) jarraipena izan zuen.

## Argumentua

Oharra: Atal honek istorio osoa edo amaiera argitzen du.
Jack Reacher (Tom Cruise) iraganean polizia militarra izandako etxegabeak orain bere kaxa lan egiten du, eta oraingoan tiroketa batean bost pertsona pertsona hiltzea leporatzen dioten James Barr (Joseph Sikora) AEBetako Armadako frankotiratzailearen kasua ikertzea erabaki du. Galdekatua izatean, Barrek Jack Reacher berarekin batera egotea eskatu du.

## Aktoreak

* Tom Cruise: Jack Reacher
* Rosamund Pike: Helen Rodin
* Richard Jenkins: Alex Rodin
* Werner Herzog: Zec
* David Oyelowo: Emerson
* Jai Courtney: Charlie
* Joseph Sikora: James Barr
* Robert Duvall: Martin Cash
* Susan Angelo: Oline Archer
* Vladimir Sizov: Vlad
* Michael Raymond-James: Linsky
* Alexia Fast: Sandy
* Josh Helman: Jeb Oliver
* James Martin Kelly: Rob Farrior
* Nicole Forester: Nancy Holt
* Dylan Kussman: Gary

## Kanpo estekak

* IMDBko fitxa irakurgai (Ingelesez)
* Datuak: Q590252
* Multimedia: Jack Reacher (2012 film) / Q590252
# Jaime Azkona

Jaime Azkona Flamen (Iruñea, ?) euskal rally gidari profesionala izan zen.
Javier Azkonaren gidariaren anaia, Peugeotentzat gidari ofiziala izan zen, Julius Billmaier kopilotu izanik.

## Palmaresa

| # | Urtea | Rally | Kopilotu | Automobila |
| 1 | 1996 | Kantabriako Rally | J. Billmaier | Peugeot 306 16v |
| 2 | 1996 | Avilésko Rally | J. Billmaier | Peugeot 306 16v |
| 3 | 1997 | Avilésko Rally | J. Billmaier | Peugeot 306 Maxi |
| 4 | 1997 | Sierra Morenako Rally | J. Billmaier | Peugeot 306 Maxi |
| 5 | 1997 | Rias Baixasko Rally | J. Billmaier | Peugeot 306 Maxi |

## Erreferentziak

* ↑ eman-egurre.es. Jaime Azcona. .
* Datuak: Q9010553
* Multimedia: Jaime Azcona / Q9010553
# Jaime Azpiroz

Jaime Azpiroz (Donostia, ? - ) euskal surflaria da.

## Kanpo estekak

* Argazkiak flickr.com webgunean.
* Datuak: Q12260131
# Jaime Balmes

Jaime Balmes (Vic, Katalunia, 1810eko abuztuaren 28a - 1848ko uztailaren 9a) apaiz katolikoa, kazetaria eta filosofoa izan zen. Filosofo gisa, eskolastizismo modernoaren barnean kokatzen da, eta XIX. mendeko Espainiako filosofo nagusietakotzat hartzen da.
Bere lanean eta zuzendu zituen aldizkarietan —La sociedad (Bartzelona, 1843) eta El pensamiento de la nación (Madril, 1844) aldizkarietan— politika, ekonomia eta gizarteari zegozkion gaiez jardun zuen. Langileen elkarteen alde egin zuen, haien eta ugazaben artean akordioak lortzeko bide bila. Industria eta nekazaritzarekiko protekzionismoaren alde egin zuen. Politikaren alorrean, nazioaren interesak alderdien gainean daudela aldarrikatuz, liberalak eta karlistak programa bakar baten inguruan bildu nahi izan zituen. Ildo horretatik, elkarren kontrako gerran ari ziren monarkiaren bi adarrak batzea, Elisabet eta Montemolíngo kondea elkarrekin ezkonaraziz, Balmesen asmorik ausartena eta porrot handiena izan zen.

## Lanak

Lan garrantzitsuenak: El protestantismo comparado con el catolicismo (1842), El Criterio (1843) (euskarara Zinkunegik itzulia, Irizpidea, 1918), Filosofía fundamental (1846) eta Filosofia elemental (1847).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2439397
* Multimedia: Jaime Balmes / Q2439397
# Jaime Bores

Jaime Bores (Donostia, 1968ko maiatzaren 12a) gipuzkoar kazetaria da.

## Biografia

14 urte zituela, modelo moduan hasi zen lanean eta 1989an Madrila joan zen. 1992an Canal +en debutatu eta gero, 1997an TVEk Digan lo que digan talk show saioarentzat fitxatu eta ospetsu bilakatu zen. Harrezkero hainbat saio aurkeztu zituen.

## Erreferentziak

* ↑ «¿Qué fue de Jaime Bores?» Las Provincias 2014-04-16.
* Datuak: Q5577498
# Jaime Arrese

Jaime Arrese Arizmendiarrieta (Elgoibar, Gipuzkoa, 1936ko martxoaren 8a - 1980ko urriaren 23a) politikaria izan zen, UCD taldekoa, Elgoibarko alkate eta zinegotzi izan zena. Tiroz erail zuten bere herrian, 44 urte zituela. Jaime Arrese ezkondua zen, eta bi semeren aita, 14 eta 17 urtetakoak.
Eguerdi hartan, egunero bezala betiko tabernan kafea hartzen ari zen, lanera itzuli aurretik. 14:30 inguruan gizon bat tabernan sartu zen, eta atzetik buruan tiro egin zion. Jaime lurrera erori eta bertan hil zen. Komando Autonomo Antikapitalistek beren gain hartu zuten hilketa. Epaiketaren sententziak zehaztu zuen Juan Carlos Arruti Azpitarte izan zela Jaime Arreseren hilketa eragin zuen atentatuaren arduraduna.

## Biografia

Jaime Arrese Elgoibarko alkate izan zen 1974. eta 1977. urteen artean, eta aurrez zinegotzi, 1971tik. 1977ko maiatzaren 13an utzi zuen alkate kargua. Horrez gain, Gipuzkoako Batzar Nagusietako hautetsi izan zen. Ikurrina legeztatu zenean, 1975ean, berak ezarri zuen lehenengo aldiz Elgoibarko udaletxean.
Alkate zela, 1976ko maiatzak 26an, Elgoibarko udalean mozioa aurkeztu zuen Espainiako presidenteari zuzenduta, non foru erregimenaren itzulera eskatzen zion. Mozioa aho batez onartu zen, eta gobernuko presidenteari eta erregeari bidali zitzaien.
Jaime Arrese, Arriola y Cía enpresako langile izan zen, administrazio lanak egiten zituelarik. Kirolerako afizioa zuen eta CD Elgoibarko eta Ondarroako Aurrerako atezain izan zen. Elgoibarko Institutuko gurasoen elkarteko lehendakari ere izan zen, eta alkate izan zenean Elgoibarren Batxilergo Institutua ezartzeko lanak egin zituen. Musika asko maite zuen eta Elgoibarko musika banda, txaranga eta gaiteroen alde ere egin zuen.

## Erreferentziak

* ↑ (Gaztelaniaz) «Jaime Arrese Arizmendiarrieta», Auñamendi Eusko Entziklopedia.
* Datuak: Q5924886
# Jaime Azpilikueta

Jaime Azpilikueta (Donostia, 1941) gipuzkoar antzerki-zuzendaria da.
Jaioterriko Kontserbatorioan ikasi ondoren, Parisen eta Madrilen lan egin du. Not Now, Darling (gaztelaniaz Sé infiel y no mires con quién) komedia moldatu zuen eta baita hainbat musikal (tartean Jesus Christ Superstar edo The Sound of Music ere.

## Kanpo estekak

* Datuak: Q11684343
# Jaime Botín

Jaime Botín-Sanz de Sautuola García de los Ríos (Santander, Espainia, 1936ko apirilaren 20a - ibidem, 2024ko abuztuaren 15a) espainiar bankari bat izan zen. Bankari familia bateko kide izan zen, bere birraitona, aitona, osaba, aita eta anaia bankariak baitziren. Bere aita Emilio Botín-Sanz de Sautuola López, bere osaba Marcelino Botín Ríos eta bere anaia Emilio Banco Santanderreko presidenteak izan ziren.

## Bizitza

Bere anaia Emiliorekin batera Inmaculadako eskolan ikasi zuen, Xixonen, Jesusen Lagundiaren eskolan. Zuzenbidean eta Ekonomian lizentziatu zen Deustuko Unibertsitatean.
1986 eta 2002 bitartean Bankinterreko presidentea izan zen.
Santanderen hil zen 2024ko abuztuaren 15ean 88 urte zituela.

## Kanpo estekak

* Datuak: Q5924938
# Jaime Allende

Jaime Allende Maíz (Bilbo, 1924ko uztailaren 27a - 2003ko urriaren 19a) euskal belar hockey jokalaria izan zen. Anaia Gabriel arkitektoa ospetsua izan zen.
Londresko Olinpiar Jokoetan parte hartu zuen.

## Erreferentziak

* ↑ www.sports-reference.com
* Datuak: Q3503014
# Jaime Berrade

Jaime Berrade Leza (Uxue, 1961) nafar musikagilea da.
Piano eta Solfeo irakasle izateko ikasketak egin zituen, eta ondoren, Donostiako Kontserbatorioan egin zituen Orkestra Zuzendaritzako ikasketak eta Compostelan Musika Pedagogiakoak. "Iruñeko Talde" musikagile-taldeko sortzaileetariko bat da; talde horren presidente ere izan zen, hala nola Abesbatzen Nafarroako Federazioko aholkulari eta Navarra Hoy egunkariko musika-kritikari. Musika Berrien Euskal Jardunaldien zuzendari artistiko izan zen. Jardunaldi haietan bizirik dauden musikagileen 50 obra baino gehiago estreinatu ziren, eta horietako asko berak zuzentzen zuen Pirinioetako Ganbera Taldearen eskutik. Bere konposizioak, bestalde, Europa, Amerika zein Espainiako musika garaikideko jaialdirik garrantzitsuenetan aurkeztu dira. Hainbat kontserbatoriotan irakasle aritu da: Zaragozan, Tafallan, Zangozan, Iruñeko Pablo Sarasaten eta Coruñakoan. Graduondoko ikasleen trebakuntzaz arduratzen den Escuela de Altos Estudios Musicales de Galicia eskolako ikasketa-buru izan zen, eta 1999 urteaz geroztik Nafarroako Gobernuaren Hezkuntza eta Kultura Sailari atxikitako Musika Ikasketeten Unitate Teknikoaren buru da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260132
# Jaime Busto

    Artikulu hau Jaime Bustori buruzkoa da; beste esanahietarako, ikus «Busto (argipena)».
Jaime Busto Fernández de Larrinoa (Gorliz, 1997ko abenduaren 4a) bizkaitar trial-motoziklista profesionala da, 2015etik aurrera Montesa Honda taldean dabilena. Beh-mailatan hainbat txapelketa lortu ditu, tartean junior mailako munduko txapelketa bat.
* Datuak: Q40635909
* Multimedia: Jaime Busto / Q40635909
# Ich bin ein Berliner

Ich bin ein Berliner (alemanaz literalki Berlindar bat naiz) 1963ko ekainaren 26an John F. Kennedy estatubatuar presidenteak Mendebaldeko Berlinera eginiko bisitan aipatu zuen esaldi ospetsua da. Esaldi honen helburua Ameriketako Estatu Batuak Mendebaldeko Alemaniari, eta bereziki berlindarrei ematen zien babesa adieraztea zen. Garai hartan Mendebaldeko Berlin herrialde komunisten blokearen barnean kokatuta zegoen, eta Berlingo harresiak hiria bitan banatzen zuen.
Hitzaldi hau Kennedyk bere politika ibilbidean eskainitako onenen artean sailkatu ohi da, Gerra Hotzeko une nabarmenetakoen artean ere badago. Mendebaldeko Berlingo hiritarrentzat babes moral garrantzitsua izan zen, hauek Ekialdeko Alemaniaren barnean okupazio baten beldurrez bizi baitziren. Kennedyk Rathaus Schöneberg eraikineko balkoitik honako hau esan zuen:
| « | Two thousand years ago the proudest boast was civis Romanus sum [I am a Roman citizen]. Today, in the world of freedom, the proudest boast is 'Ich bin ein Berliner!'... All free men, wherever they may live, are citizens of Berlin, and, therefore, as a free man, I take pride in the words 'Ich bin ein Berliner! Orain dela bi mila urte esaldirik loriatsuena civis Romanus sum zen [ Erromako hiritar bat naiz]. Gaur egun, askatasunaren munduan, esaldirik loriatsuena 'Ich bin ein Berliner!' da... Gizon aske guztiak, edonon bizi direla ere, Berlingo hiritarrak dira, eta, hortaz, gizon aske gisa, 'Ich bin ein Berliner!' hitzetaz harro nago. | » |
Bederatzi minutu inguru iraun zuen hitzaldi horretan, amaieran, berriro ere esan zuen "Ni berlindarra naiz" esaldi ospetsua. Hona hemen azken minutuetan esan zuena:
| « | Hesia sistema komunistaren porroten erakuslerik biziena eta agerikoena bada ere, inola ere ez gaitu pozten iraina delako, Historiarentzat ez ezik baita Gizateriarentzat ere (...). Askatasuna ezin da zatitu eta, gizon bat esklabo bihurtzen denean, gainerako gizakiak ezin dira aske sentitu. Eta guztiak aske direnean, orduan nahi izango dugu hiri hau besteekin lotuta egotea, herriarekin, Europako kontinentearekin, merezi duen ohore guztiaz. Egun hori heltzean, Berlin mendebaldeko hiria harro egon ahal izango da ia hamarkada bitan borrokaren lehenengo lerroan egon izanaz. Gizaki aske guztiak, edonon bizi direla, Berlineko hiritarrak dira eta, gizakia librea naizen aldetik, oso harro nago adierazpen hau egin izanaz: Ich bin ein Berliner (Ni berlindarra naiz.) | » |

## Kanpo estekak

* Datuak: Q443
* Multimedia: Visit of John F. Kennedy in Berlin, 1963 / Q443
# Iceman (Marvel Comics)

Iceman, euskaraz Izotzgizon, jaiotzez izenez Robert Louis Drake, Marvel Comics komiki argitaletxearen superheroi bat da eta X-Men superheroi taldeko kideetako bat. Stan Lee eta Jack Kirbyk sortu zuten eta lehenbiziko aldiz X-Men komiki aldizkariaren 1. zenbakian agertu zen (1963ko iraila). Lanbidez margolari, ikasle eta nekazaria da.
Bere ahalmenak honakoak dira: hotza eta izotzaren manipulazioa; bere gorputza izotz bilakatzeko gaitasuna; ikusmen termikoa; izotzezko edozein forma fisiko egiteko gaitasuna.

## Zinema

Zineman Shawn Ashmore aktoreak antzeztu du.
* X2 (2003)
* X-Men: The Last Stand (2006)
* X-Men: First Class (2011)
* X-Men: Days of Future Past (2014)
* Datuak: Q838088
* Multimedia: Iceman (comics) / Q838088
# Ich möchte kein Mann sein

Ich möchte kein Mann sein 1918ko Ernst Lubitsch alemaniar zinema zuzendariaren film laburra da.

## Argumentua

Oharra: Atal honek istorio osoa edo amaiera argitzen du.
Bere osaba kanpoan denez, neska gazte batek gizon baten moduan bizitzea erabakiko du. Gizonak bezalaxe jantzi eta tutore berri bat aurkituko du eta harekin maiteminduko da... gizonez jantzita egonda ere.

## Aktoreak

* Ossi Oswalda: Ossi
* Curt Goetz: Dr. Kersten
* Ferry Sikla: Brockmüller aholkularia
* Margarete Kupfer
* Victor Janson

## Erreferentziak

* ↑ www.sansebastianfestival.com

## Kanpo estekak

* Datuak: Q329561
* Multimedia: I Don't Want to Be a Man (1918) / Q329561
# Jan Van Scorel

Jan Van Scorel (Schoorl, 1495eko abuztuaren 1a - Utrecht, 1562ko abenduaren 6a) holandar pintore, arkitekto eta ingeniaria izan zen. Italiako Pizkundeko pintura-moldeak eraman zituen Holandara. 1517an, Gossaert pintore flandriarrarekin jarri zen lanean Utrechten, eta 1519an ezagutu zuen Durero Nurenbergen. Venezia aldera jo zuen ondoren, eta handik Mediterraneo ekialdeko lurretara abiatu zen. 1522-1524 bitartean Belvedereko Museoko arte-bildumaren ikuskari egon zen, eta 1524an itzuli zen Holandara. Italiako pintura-moldeak zabaldu zituen Holandan, eta erlijio- eta mitologia-gaiak landu zituen bere obretan. Manierismoaren eragina nabarmendu zen lan horietan. Berezko estiloa darie, ordea, erretratuei (Mutiko baten erretratua, 1531).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q282708
* Multimedia: Jan van Scorel / Q282708
# Jan Tinbergen

Jan Tinbergen (Haga, 1903ko apirilaren 12 – ibidem, 1994ko ekainaren 9) herbeheretar ekonomialari eta estatistikari bat izan zen, Ekonomiako Nobel Saria 1969 urtean jaso zuena. Ekonometrian egin zuen lan batik bat, herrialde zenbaitetako eredu makroekonomikoak osatuz. Bakezale amorratua ere izan zen, kontzientzia eragozlea gaztetan eta Economists for Peace and Security izeneko bakearen aldeko elkartearen abiarazlea.
* Datuak: Q183181
* Multimedia: Jan Tinbergen / Q183181
# Jan Toorop

Johannes Theodorus Toorop (Poerworedjo, 1858ko abenduaren 20a – Haga, 1928ko martxoaren 3a) herbeheretar margolaria izan zen.
Java uhartean jaio zen eta 1869an Herbehereetara joan zen ikastera, Delften eta Amsterdamen. 1880an Rijksakademien ikasi zuen. 1882tik 1886ra Bruselan bizi izan zen eta James Ensor ardatz zuen [[Les XX]) taldearekin elkartu zen. Urte hauetan hainbat estilotan lan egin zuen, besteak beste, errealismoan, puntillismoan, inpresionismoan eta postinpresionismoan. 1886an emakume ingeles batekin ezkondu ondoren, Haga, Ingalaterra eta Bruselan bizi izan zen. 1890eko hamarkadan estilo sinbolista garatu zuen. 1890etik aurrera hogei urtez bizi izan zen Domburgen eta beste artista batzuekin lan egin zuen, Piet Mondrianekin barne. Ondoren, Art Nouveau estiloan lan egin zuen, eta 1905ean katolizismora bihurtu ondoren, gai erlijiosoko margolanak egin zituen. Liburuak ere ilustratu zituen eta gerora beirateak egin zituen.

## Lanak

* Portrait of Annie Toorop-Hall (1885)
* Trio fleuri (1886)
* The Sea (1887)
* After the Strike (c. 1888–1890)
* Broek in Waterland (1889)
* Bridge in London (1889)
* The New Generation (1892)
* The Three Brides (1893)
* The connoisseur of prints (Dr. Aegidius Timmermann) (1900)
* Portrait of Marie Jeanette de Lange (1900)
* The Shell Fisher (1904)
* Dunes and sea in Zoutelande (1907)
* The Schelde near Veere (1907)
* Portrait of Johann Heinrich Schrörs (1911)
* Portrait of Otto Lanz (1927)
* Self-portrait (1927)
* Delftsche Slaolie [Delft Salad Oil] (1893)
* Poster for lottery tickets for the Tentoonstelling van Vrouwenarbeid, The Hague (1898)
* Book cover (1916) of Psyche (1898), a fairy tale written by Louis Couperus
* Levensverzekering-maatschappij Arnhem [Arnhem Life Insurance Company] (1900)
* Datuak: Q369416
* Multimedia: Jan Toorop / Q369416
# Jan Urban

Jan Urban (Jaworzno, 1962ko maiatzaren 14a) poloniar futbol jokalari ohia eta entrenatzailea da. Osasuna futbol taldean jokatu zuen 1989-1994 urteetan, eta geroago entrenatzailea izan zen 2014-2015 sasoiaren hasieran.

## Ibilbidea

Hegoaldeko Poloniako meatzari familia xume batean jaio zen. 1985-1989 bitartean Górnik Zabrzen aritu zen. Talde horrekin hiru aldiz irabazi zuen Ekstraklasa eta behin Poloniako superkopa. 1989tik 1994ra Osasunako jokalari garrantzitsuenetako bat izan zen. 1990/1991ko denboraldia bikaina izan zen: taldeak laugarren postuan amaitu zuen liga, UEFA Koparako sailkapena lortuz, eta Urbanek 13 gol sartu zituen, horietako hiru Santiago Bernabeun, Osasunak Real Madrili 0-4 irabazi zion partida gogoangarrian. Urte horietan Osasunazaleen begiko bilakatu zen. 1993/1994 denboraldian, ordea, Osasuna bigarren mailara jaitsi zen, eta 1994ko abenduan Real Valladolidek Urban fitxatu zuen.
Poloniako futbol selekzio nazionalarekin ere aritu zen, eta 7 gol sartu zituen 57 partidatan. Mexikon jokatu zen 1986ko Munduko Futbol Txapelketan parte hartu zuen.
Iruñea eta Osasuna oso atsegin ditu eta, erretreta hartutakoan, bertan hasi zen entrenatzen. Lehenik gazteen Ohorezko mailako taldea zuzendu zuen, eta Osasuna B 2003-2005 bitartean. 2012tik 2013ra Legia Warsaweko entrenatzailea izan zen eta 2013an Poloniako Liga irabaztea lortu zuen.

### Jokalari ibilbidea

| Taldea | Herrialdea | Urtea |
| Victoria Jaworzno | Polonia | 1980-1981 |
| Zagłębie Sosnowiec | Polonia | 1981-1985 |
| Górnik Zabrze | Polonia | 1985-1989 |
| Osasuna | Euskal Herria | 1989-1994 |
| Real Valladolid | Espainia | 1995 |
| CD Toledo | Espainia | 1995-1996 |
| VfB Oldenburg | Alemania | 1996-1997 |
| Górnik Zabrze | Polonia | 1998 |

### Entrenatzaile ibilbidea

| Taldea | Herrialdea | Urtea |
| Osasuna B | Euskal Herria | 2003-2005 |
| Osasuna (Idazkari teknikoa) | Euskal Herria | 2005-2007 |
| Legia Warsaw | Polonia | 2007-2010 |
| Polonia Bytom | Polonia | 2010 |
| Zagłębie Lubin | Polonia | 2011 |
| Legia Warsaw | Polonia | 2012-2013 |
| Osasuna | Euskal Herria | 2014-2015 |
| Lech Poznań | Polonia | 2015-2016 |
| Śląsk Wrocław | Polonia | 2017-2019 |
| Górnik Zabrze | Polonia | 2021-2022 |

## Erreferentziak

* ↑ «Jan Urban da Osasunako entrenatzaile berria», Berria.
* ↑ Jan Urban, un goleador que no tira penaltis Elpais.com
* ↑ Jan Urban, Osasunako entrenatzaile berria Eitb.com
* ↑ M.V.M: El 0-4 se hace mayor Diariodenavarra.es
* ↑ Jan Urban, nuevo entrenador de Osasuna Noticiasdenavarra.com
* ↑ Jan Urban será el entrenador del CA Osasuna Osasuna.es
* Datuak: Q562409
* Multimedia: Jan Urban (Polish footballer) / Q562409
# Jan Veenhof

Jan Veenhof (1969ko urtarrilaren 28a - ) Herbehereetako futbolari ohia da.
Hainbat futbol taldetan jokatu du, esaterako FC Groningen eta Omiya Ardija.

## Kanpo estekak

* (Japonieraz) J.League Data Site
* Datuak: Q1440160
# Jan Versleijen

Johannes Martinus Maria Versleijen, Jan Versleijen (1955eko abenduaren 29a - ) Herbehereetako futbolari ohia eta entrenatzailea da.

## Kanpo estekak

* (Japonieraz) J.League Data Site
* Datuak: Q4657438
# Jan Timman

Jan Timman (Delft, 1951ko abenduaren 14a) holandar xake-jokalaria da.
Zortzi urterekin ikasi zuen xakean, beste xake-jokalari handi batzuk jokalari aditu ziren adinarekin. Batxiler-ikasketak amaitu ondoren, matematika-ikasketak egiten hasi zen unibertsitatean, baina amaitu gabe utzi zituen. Soldadutzari uko egiteatik kartzela-zigorra ezarri zioten, eta inkonformista eta bohemio ospea hartu zuen. 1974an maisu handien mailara iritsi zen. Jokalari irregularra izan zen hasieran; garaipen eta porrot handiak izan zituen, harik eta, ezkondu ondoren (1978), bere bizimodu bohemioa alde batera utzita, bere jokatzeko moduan sakontzen hasi zen arte. Mendebaldeko maisu handien artean onena izan zen, sobietarren monopolioa hausteko gauza izan zen bakarra. 1987. urtetik aurrera munduko sailkapeneko aurreneko tokietara iritsi zen. 1990ean hautagaien txapelketako finalera iritsi zen lehenengo aldiz, baina ezin izan zuen Anatoly Karpov menderatu. 1992ko apirilean berriro iritsi zen finalera, final zortzirenetan Robert Hubner alemana, laurdenetan Viktor Kortxnoi errusiarra (Suitzako herritartasuna hartua, baina), eta final-aurrekoetan Arthur Yusupov errusiarra menderatu ondoren. Hautagaien txapelketako finalean Nigel Short ingelesak mendean hartu bazuen ere, FIDErekin izandako desadostasunak tarteko, orduko munduko txapeldun zen Gari Kasparovek eta Shortek FIDEz kanpoko munduko xake txapelketa jokatzera erabaki zuten eurek sortutako PCAren babespean, eta ondorioz FIDEk bi jokalariok kanporatu eta FIDEren munduko txapelketa Timmanek eta Anatoli Karpovek jokatu zuten 1993an; bertan Karpovek Timman garaitu zuen (12½–8½). Munduko xake-aldizkari onenaren erredakzioan lan egin du (New in Chess) eta xake-jokoari buruzko hainbat eta hainbat artikulu eta liburu idatzi ditu. Gaur egun, Timmanek xakean jokatzen jarraitzen du.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Chessgames
* Datuak: Q139438
* Multimedia: Jan Timman / Q139438